CELEX: 62012CN0313
Language: et
Date: 2012-06-28 00:00:00
Title: Kohtuasi C-313/12: Eelotsusetaotlus, mille on esitanud Corte dei Conti — Sezione Giurisdizionale per la Regione Siciliana (Itaalia) 28. juunil 2012 — Giuseppa Romeo versus Regione Siciliana

29.9.2012   
            
            
               ET
            
            
               Euroopa Liidu Teataja
            
            
               C 295/17
            
         Eelotsusetaotlus, mille on esitanud Corte dei Conti — Sezione Giurisdizionale per la Regione Siciliana (Itaalia) 28. juunil 2012 — Giuseppa Romeo versus Regione Siciliana
   (Kohtuasi C-313/12)
   2012/C 295/29
   Kohtumenetluse keel: itaalia
   
      Eelotsusetaotluse esitanud kohus
   
   Corte dei Conti — Sezione Giurisdizionale per la Regione Siciliana
   
      Põhikohtuasja pooled
   
   
      Kaebuse esitaja: Giuseppa Romeo.
   
      Vastustaja: Regione Siciliana
   
      Eelotsuse küsimused
   
   
               1.
            
            
               Kas liikmesriigi kohus võib sellise siseriikliku õigusnormi alusel, mis puhtalt siseriikliku olukorra puhul viitab Euroopa õigusele, tõlgendada ja kohaldada liidu õiguse norme ja põhimõtteid teisiti, kui neid on tõlgendatud Euroopa Kohtu praktikas, kaldudes sellest kõrvale või kohaldades neid vääralt?
            
         
               2.
            
            
               Kas Euroopa Liidu õigusega on kooskõlas see, et lähtudes seaduse 241/1990 artiklist 3 ja Sitsiilia maakonna seaduse 10/1991 artiklist 3 koostoimes seaduse 241/1990 artikliga 1, mis kohustab Itaalia ametiasutusi kohaldama Euroopa Liidu õiguskorra põhimõtteid kooskõlas Euroopa Liidu toimimise lepingu artikli 296 teises lõigus ja Euroopa Liidu põhiõiguste harta artikli 41 lõike 2 punktis c ametiasutuste meetmetele ette nähtud põhjendamiskohustusega, tõlgendatakse ja kohaldatakse eespool viidatud liikmesriigi õigusnorme nii, et ühetaoliselt kohaldatavad meetmed, st need, mis on lahutamatult seotud subjektiivsete õigustega, kuid on siiski kehtestatud ilma kaalutlusõiguseta, võivad pensioniasjades olla põhjendamiskohustusest vabastatud, ning kas sellega rikutakse haldusmeetmete vastuvõtmise olulist menetlusnormi?
            
         
               3.
            
            
               Kas seaduse 241/1990 artikli 21 octies lõike 2 esimene lõik nii, nagu seda tõlgendab halduskohtupraktika seoses sama seaduse 241/1990 ja Sitsiilia maakonna seaduse 10/1991 artiklites 3 sätestatud haldusakti põhjendamiskohustusega ning kooskõlas Euroopa Liidu toimimise lepingu artikli 296 teises lõigus ja Euroopa Liidu põhiõiguste harta artikli 41 lõike 2 punktis c ametiasutuste meetmetele ette nähtud põhjendamiskohustusega, on kooskõlas seaduse 241/1990 artikliga 1, kus on sätestatud ametiasutuste kohustus kohaldada Euroopa Liidu õiguse põhimõtteid, ning kas sellest tulenevalt on kooskõlas ja lubatav ka tõlgendada ja kohaldada seda sätet nii, et ametiasutus võib haldusmeetme põhjendusi kohtumenetluse ajal täiendada?